Serama montokolombo

La Serama montokolombo (Gymnophaps stalkeri) estas birdo de la familio de Kolombedoj kiu inkludas turtojn kaj kolombojn. Ĝi estas unu el la kvar specioj en la genro Gymnophaps.

Priskribo
Ĝi estas endemio de la insulo Seram en Indonezio, kie ĝi vivas en montetaj arbaroj. Ĝi delonge estis konsiderata subspecio de la Burua montokolombo, sed ĝi estis dividita surbaze de diferencoj en aspekto. Ĝi estas mezgranda kolombo kun flavbrunkoloraj vizaĝo kaj brusto, vinkoloraj malsupraj partoj, grizaj nuko, krono, nuko kaj femuroj, kaj malhelbruna ventro kaj malsupra flanko de la vosto.

La Serama montokolombo manĝas fruktojn en aroj de ĝis 50 birdoj. La sola konata nesto estis observita en septembro en prakreska montararbaro kaj enhavis unu ovon. Ĝi estas listigita kiel Malplej Zorgiga fare de la Internacia Unio por la Konservo de Naturo (IUCN) en la IUCN Ruĝa Listo pro sia stabila populacio kaj sufiĉe granda teritorio.

 Taksonomio kaj sistematiko 
alt=illustration of two pigeons with bluish wings, cream-pink underparts, and grey head and back of neck|left|thumb|235x235px|Bildo de la tre proksime rilata Burua montokolombo.
La Serama montokolombo estis priskribita kiel Columba stalkeri fare de la skota ornitologo William Ogilvie-Grant en 1911 sur la bazo de specimenoj el la montoj Kanobi en la insulo Seram, Indonezio. Ĝi estis poste kunigita kun la Burua montokolombo en la genro Gymnophaps fare de la aŭstralia amatora ornitologo Gregory Mathews en 1927. Ĝi estis poste disigita kiel aparta specio sur la bazo de diferencoj laŭ aspekto en 2007 fare de Frank Rheindt kaj Robert Hutchinson.

La genronomo deriviĝis el vortoj de Antikva greka  (gumnos), kun la signifo 'nuda', kaj  (faps), kun la signifo 'kolombo'. La specia nomo stalkeri estas honoriga al Wilfred Stalker, aŭstralia naturhistoria kolektisto kiu kolektis la tipajn specimenojn de la specio kun ekspedicio de la British Ornithologists' Union. Serama montokolombo estas la oficiala ordinara nomo decidita de la International Ornithologists' Union. Alia ordinara nomo de la specio estas Serama longvosta montokolombo.

La Serama montokolombo estas unu el kvar specioj de la montokolomba genro Gymnophaps, kiu troviĝas en Melanezio kaj la Molukoj. Ĝi formas superspecion kun la aliaj specioj de tiu genro. Ene de tiu familio, la genro Gymnophaps estas frata de Lopholaimus, kaj tiuj du kune formas fratan kladon kun Hemiphaga. Tiu specio ne havas subspeciojn.

Referencoj
 BirdLife International 2004.  Gymnophaps mada .   2006 IUCN Ruĝa Listo de Minacataj Specioj. 24a de Julio 2007.

kategorio:Kolombedoj
kategorio:Birdoj de Indonezio